

     

Врз основа на член 36 став 1 точка 15 од Законот за локална самоуправа (,,Службен весник на Република Македонија“ бр.5/2002 и „Службен весник на Република Северна Македонија“ бр.202/2024),Советот на Општина Кочани на седницата одржана на 14.11.2025 година, донесе


  ПРОГРАМА
[bookmark: _Hlk213932090]за изградба на Дом за престој на стари лица – Кочани за 2025,2026 и 2027 година


I.

 	Програмата за изградба на Дом за престој на стари лица – Кочани за 2025,2026 и 2027 година е изработена врз основа на барањата и потребите на граѓаните и на реалните финансиски средства добиени од Владата на Република Северна Македонија преку Програмата за користење на капиталните дотации за финансирање на инвестициони проекти на општините, како и  од Буџетот на Општина Кочани.


1. Планирани средства за финансирање на активности за изградба на Дом за престој на стари лица – Кочани  за 2025,2026 и 2027 година:

	година
	Финансиски средства во денари

	2025
	500.000

	2026
	173.000.000

	2027
	99.849.000

	Вкупно
	273.349.000



       
                                                                                                      
    2. Активности 

   2.1. Реазлизација на проектот за изградба Дом за престој на стари лица – Кочани

Проектот за изградба на Дом за престој на стари лица – Кочани се однесува за изградба на Дом за сместување на стари и изнемоштени лица од општина Кочани и соседните општини од Источна Македонија. 
Планираниот  објект ќе биде  изграден од приземје, три спрата и поткровје, со вкупна висина од 13,2 м со вкупна  корисна површина од 5.936,54 м² со вкупен капацитет од 141 легла, од кои 47  за лица со посебни потреби. Во објектот ќе има просторија за дневен престој, ресторант, кујна, простории за слободни активности, библиотека,  простории за медицинска грижа, магацин, перална, мртовечница, обезбедени паркинг места и со обезбедена инфраструктура: водоснабдување, канализација, електрична енергија и асфалтиран пат до објектот.
Изградбата на овој комерцијален објект  е од големо регионално значење ако се земе  во предвид дека целна група се сите Здруженија на пензионери од 11-те општини од Источниот регион со вкупно членство од околу 25.000 старосни, семејни и корисници на инвалидска пензија. 
 Договорот за реализација на овој проект е потпишан со Министереството за социјална политика, демографија и млади преку Програмата за користење на капиталните дотации за финансирање на инвестициони проекти на општините од Владата на Република Северна Македонија.
Преку оваа програма е планирано иаградба на домот, односно фазите Архитектура и градежништво, како и надзор над изведбените работи.
Реализацијата и динамиката на спроведување на Програмата ќе биде согласно  договорите  со изведувачот на градежните работи и надзорниот орган. Вршењето на исплата кон изведувачот прво ќе биде од средствата обезбедени од Владата на РСМ, а потоа и од сопственото учество на Општина Кочани. 
Врз основа на напред кажаното и во зависност од приливот на финансиски средства, можни се измени и дополнувања на активностите предвидени во Програмата.   
              
II.

Програмата влегува во сила осмиот ден од денот на  објавувањето во ,,Службен гласник на Општина Кочани“.


	
Бр.09- 1583/1                                                             Претседател
14.11.2025 година                                        на Советот на Општина Кочани,   
Кочани                                                                  Александар Андов


